Pašlūžmis

Pašlūžmis – kaimas Klaipėdos rajono savivaldybėje, kelio Švėkšna-Veiviržėnai dešinėje. Teka upelis Šlūžmė (dešinysis Šalpės intakas) ir jos intakas Balsė. Pašlūžmio pagrindinė mokykla yra gretimame Daukšaičių kaime.

 Etimologija 

Pašlūžmio kaimo pavadinimas kilęs nuo pro kaimą tekančio Šlūžmio (Šlūžmės) upelio vardo (vandenvardinis vietovardis).

 Istorija 

1795 m. Švėkšnos klebonijos turto aktai mini, kad Pašlūžmio kaimas priklauso jai. 1846 m. buvo 8 sodybos ir 56 gyventojai. Nuo XIX a. II-os pusės iki XX a. vidurio Pašlūžmio kaimas priklausė Švėkšnos valsčiui, vėliau – Veiviržėnų apylinkei.

Pokaryje į Sibirą ištremtos Grevio, Šaulio šeimos.

 Gyventojai 

1923 m. Pašlūžmio kaime buvo 16 ūkių, 99 gyventojai.

 Žymūs žmonės 

Pašlūžmio kaime gimė:
 Jokūbas Stanišauskas, prieškario nepriklausomos Lietuvos susisiekimo ministras, geodezijos inžinierius, profesorius
 Bronius Stanišauskas (1922–1946), tarnavo Plechavičiaus Vietinėje rinktinėje, vėliau – partizanas, pravardė – Švinas.

 Šaltiniai 

Kategorija:Klaipėdos rajono savivaldybės gyvenvietės